Loren Cunningham, haluamme tuoda muutoksen Suomeen.
Mitkä ovat kaksi tärkeintä asiaa, jos halutaan muuttaa kansakunta?
Jeesus sanoi: "Te olette maailman valkeus."
"Loistakoon valonne, että he näkisivät hyvät tekonne" -
"ja ylistäisivät Isäänne, joka on taivaissa."
Paavali sanoo 1. Tim. 4:4―5:ssä: -
"Kaikki, minkä Jumala on luonut, on hyvää, eikä mikään ole hyljättävää," -
"kun se kiitoksella vastaanotetaan;" -
"sillä se pyhitetään Jumalan sanalla ja rukouksella."
Siispä isokin muutos on mahdollinen -
tässä hienossa Suomen maassa -
vain muutamankin ihmisen aloitteesta. Se antaa toivoa.
Tervetuloa ohjelmaan, teologian opiskelija Laura, -
Missionuorten työntekijät Roope ja Alice -
sekä YWAM:in perustaja Loren Cunningham.
Tänään puhumme Suomen voittamisesta Jeesukselle.
Loren, millainen oli Suomi, kun kävit täällä ensi kerran?
Vuosi oli 1960, eli siitä on 53 vuotta. Tulin Helsinkiin.
Olin matkalla Neuvostoliittoon. Pääsin sinne vasta seuraavana vuonna.
Olen seurannut suomalaisia kaikkialla maailmassa.
Olen käynyt Suomessa monesti. Olen nähnyt lähetystyönne hedelmät.
Ensimmäisen suomalaislähetin tapasin Thaimaassa.
Suomalaiset ovat luonteeltaan erittäin sinnikkäitä.
Sen ansiosta te pärjäättekin tässä maailmankolkassa.
Rakennatte pikku saunan ja muutatte sinne. Sitten lisäätte siihen huoneita.
Sellainen uudisraivaajahenki on hyvän lähetystyöntekijän ominaisuus.
Tiedän, että kansakuntanne mahtava historia ja perintö -
ei ole mitään verrattuna siihen, mikä teitä odottaa tulevaisuudessa.
Roope, johdat Missionuorten keskusta Ruurikkalassa.
Mitä koet, että Jumala tekee Suomessa tällä hetkellä?
Näyttää siltä, että Jumala avaa ihmisten sydämiä näkemään Suomen.
Järjestimme erään seminaarin 4―5 vuotta sitten.
Kutsuimme muista maista ihmisiä Suomeen -
kansainväliseen johtajuuskokoukseen.
Monet kysyivät, miksi Suomeen.
Ihmiset eivät pitäneet Suomea minään.
He ajattelivat jotenkin, ettei Suomi ole osa Eurooppaa.
Emme ole Venäjääkään, joten ketä sitten olemme?
Nyt näyttää siltä, että Jumala avaa sydämiä. Muista maista tulee tiimejä -
YWAM:in ja muiden järjestöjen kautta.
Koen, että Hengessä tapahtuu paljon. Odotan tulevaa innolla.
Olemme aloittamassa uudelleen työtä Helsingissä.
Jumala tuntuu avaavan meille ovia siellä, -
jotta voimme palvella ja auttaa seurakuntia toimimaan yhdessä -
sekä toimia myös sillanrakentajina.
Näen, että Hengessä on tapahtumassa jotakin. Se on hienoa.
Laura, haluat tavoittaa erityisen ihmisryhmän. Kerro siitä.
Uskon, että Jeesus voi antaa meille kansakuntia.
Hän voi antaa myös ihmisryhmiä. Minulle hän antoi rockmuusikot.
Luin tutkimuksen rockmuusikoista.
He kuolevat nuorena. Heillä on ongelmia alkoholin, -
itsemurhien, masennuksen, huumeiden ja ihmissuhteiden kanssa.
He kuolevat todellakin nuorempana -
kuin minkään muun ammattiryhmän edustajat.
Aloin rukoilla rockmuusikkojen puolesta.
Näin, ettei kukaan yritä tavoittaa heitä.
Heillä ei ole yhteyksiä seurakuntaan tai kristittyihin.
Jumala avasi minulle ja muusikkoystävilleni oven, -
niin että menimme gospebändimme kanssa esiintymään baareihin, -
kun niissä järjestettiin avoimia bändi-iltoja.
Aloimme käydä niissä säännöllisesti soittamassa, ylistämässä Jeesusta -
ja hengailemassa porukoiden kanssa. Tutustuimme vähitellen muusikkoihin.
Teimme yhdessä matkoja. He olivat avoimia kuulemaan Jumalasta -
ja keskustelemaan.
Loren, miltä Lauran sanat sinusta kuulostivat?
Hän haluaa tavoittaa erityisen ihmisryhmän Suomessa.
On mielenkiintoista, että hän valitsi muusikot.
Taiteet näyttävät usein johtavan tietä ihmisten sydämiin.
Samalla tuodaan ihmisiä taidemaailmasta Herran luo, -
ja nämä puolestaan johtavat isoja ihmisryhmiä -
heidät hengelliseen elämään tuoneen luo.
Jos meitä johdetaan pienen ihmisryhmän pariin, -
on silti hyvä nähdä Jumalan suuruus ja omaksua Hänen näkynsä.
Siten olemme entistä tehokkaampia meille uskotulla alueella, -
koska näemme, miten tärkeitä ovat kaikki muut uskovien yhteydessä.
Kun ajattelen vaikkapa Suomen rock-yhtyeitä -
tai muita ryhmiä, joihin Jumala johtaa ihmisiä, -
ne ovat mosaiikin palasia, ja mosaiikki on Suomen hieno kansa.
Minusta on ihana katsella kansojen kauneutta.
Haluan nähdä Suomen, niin kuin Jumala näkee sen.
Tiedän, että Hän joutuu katselemaan pahuutta joka päivä.
Hän haluaa, että ylistämme Jeesusta Suomessa.
Siksi pidän tästä keskustelusta.
Läsnä on monia, joilla on into tavoittaa suomalaiset.
Miten voimme vaikuttaa yhteisöömme?
On hyvä tarkastella menneisyyttä.
Havaijiksi sanotaan: "Tulevaisuuteen mennään peruuttamalla."
Siten voidaan pohtia esimerkiksi, miksi Suomen lipussa on risti.
On tärkeää opettaa se lapsille.
Teillä on ihana maa ja lippu. Miksi lipussa on risti?
Kannattaa tutkia historiaa.
Tämän maan suuruus pohjautuu perustuksiin, -
jonka varaan maa on laskettu.
Ajatellaanpa vaikkapa lähitulevaisuutta ja vuotta 2017.
Siihen ei ole enää pitkä.
Silloin on uskonpuhdistuksen juhlavuosi.
Uskonpuhdistusta edelsi tietty tapahtumasarja.
Martti Luther ryhtyi puolustamaan vanhurskautta ja totuutta.
Hän ajatteli luultavasti, ettei hän eläisi pitkään.
Hän kyllä näki, että kansa tarvitsi Jumalaa, -
mutta hän ei nähnyt, että Jumala oli jo valmistellut maaperää, -
mukaan lukien miehen, joka kehitti Gutenbergin painokoneen.
Painokoneesta tuli moninkertaistava tekijä, kun alettiin painaa Raamattua -
ihmisten omalla äidinkielellä.
Ihmiset alkoivat nähdä sydämen kielellä, kuka Jumala on.
Siitä syntyi räjähdys, josta länsimainen yhteiskunta nousi.
Länsimainen yhteiskunta luotiin Jumalan sanan perustalle.
Uskonpuhdistuksen omaksuneet maat toimivat ristin kautta -
Jumalan sanan perustalla.
Haluamme sen toteutuvan uudelleen omassa ajassamme.
Nykyään puhutaan muutoksesta.
Täytyy varmistaa, että läsnä ovat Jumalan sana ja rukous -
sekä kaikki viestinnän muodot, kuten musiikki.
Saamme nähdä ihmeellisiä asioita, -
joita uskomme ei ehkä aluksi pysty ymmärtämäänkään.
Kansasta kaksi prosenttia riittää sytyttämään jotakin, -
jolla voi olla hyvin suuri muutosvoima.
Kun kansasta 25 prosenttia on todellisia Kristuksen seuraajia, -
koko kansa alkaa omaksua kristillisen raamatullisen maailmankatsomuksen.
Se tuottaa aina elämää, vapautta ja luovuuden ilmaisuja.
Syntyy kaikenlaista luovuutta, joka ylittää Nokiankin saavutukset.
Kuulostaa jännittävältä. Uskotko, että Lorenin sanat ovat mahdollisia?
Historiassa on monia suuria Jumalan miehiä, jotka muuttivat maailmaa.
Onko se mahdollista pienessä Suomen maassa?
Ilman muuta, uskon niin.
Toivoni ja luottamukseni on nuorissa.
Suomalaisnuoret ovat nykypäivänä innoissaan Jumalasta.
He haluavat tarttua Jumalan tarjoamiin mahdollisuuksiin.
Meidän on laskettava heidät irti vapauteen, -
niin että he ottavat käyttöön Jumalan antamat lahjansa.
Heitä ei pidä väkisin yrittää pitää seurakunnissa eri toiminnoissa.
Heidät on päästettävä irti ja heitä on tuettava.
He muuttavat Suomen ja maailman. Suomalaiset ovat hyviä lähettejä.
Loren, miten voisimme rukoilla tehokkaasti maamme puolesta?
Tapasin juuri Kiinassa sikäläisiä kotiseurakuntaliikkeen johtajia.
Siirryn pian Pohjoismaista Hongkongiin.
Siellä on koolla noin 15 000 ihmistä.
Opin hyvin paljon yhteisistä kokoontumisistamme.
He perustavat rukouksen huoneen jokaiseen kotiin, -
jonka evankeliumi saavuttaa.
Jumalan sanan ja rukouksen esillä pitäminen voi muuttaa koko maan.
He joutuivat kärsimään valtavalla tavalla -
maolaisuuden ja kulttuurivallankumouksen aikana.
Seurakunta on kasvanut niin, että heitä on nyt yli sata miljoonaa.
Kasvu painottui nimenomaan koteihin.
Monet nuoret kokevat tyhjyyttä. He etsivät hengellistä elämää.
Tällainen etsintä kannattaa yhdistää kotiliikkeeseen.
Nuoret ovat monesti hylänneet kaikenlaiset instituutiot ja järjestöt.
He eivät ole hylänneet Jumalan sydäntä.
Kun he huomaavat sen ja kun koteja vastaan isketään, rakenna koti.
Kodeista voi sitten siirtyä julkisiin pyhäkköihin juhlimaan.
Alku kylvetään kotona rukouksessa, oman maan nuorten opetuksessa -
ja ystävien opetuksessa Jumalan sanaan.
Olen nähnyt sen monen maan ja myös Havaijin historiassa.
Kun Jumalan sana ja rukous tulivat, -
asukkaat siirtyivät pois kannibalismista ja väkivaltaisesta yhteiskunnasta.
Heillä ei ollut kaunista musiikkia eikä asioita, joista Havaiji tunnetaan nyt.
Heistä tuli kansa, jonka lukutaito oli maailman parasta, -
kun Jumalan sana saavutti heidät 1840-luvulla. He halusivat lukea sitä.
Sama pätee Koreaan, Pohjoismaihin ja Pohjois-Eurooppaan.
Jumalan sana yhdistettynä rukoukseen -
ja sen opettaminen kodeissa on yhteiskunnan tärkein perusta.
Vahvoista kodeista syntyy vahva koulu ja hallinto, -
ja kaikki muu seuraa perässä.
Se on perusta, joka on jo valmis tällä hetkellä.
Vihollinen haluaisi tuhota kodit ja elämän kaikin tavoin.
Jumala rakentaa elämää. Siksi kotien rakentaminen on tärkeää.
Alice, mitä ajattelet kotien vahvuuksista, -
kun perhe rukoilee yhdessä? Voisiko se tuoda muutoksen Suomeen?
Ilman muuta. Pidän tärkeänä sitä, että rukoilen mieheni kanssa päivittäin.
Etsimme Jumalan tahtoa. Sitten on helppoa tehdä, mitä Hän pyytää.
Kun kotona on valmis malli, voimme kutsua muita mukaan rukoilemaan.
Rukouksesta tulee elämäntapa.
Muut näkevät, että rukoilemme. He rohkaistuvat itsekin rukoilemaan.
Se koskettaa muitakin.
Se on henkilökohtainen suhde. - Aivan. Ilman rukousta sitä ei ole.
Laura, sinulla on mielenkiintoinen kokemus siitä, -
miten löysit yhteyden Jumalaan ja aloit kuulla Hänen äänensä.
Olin 16-vuotias, kun tulin uskoon.
Sitten menin...
Ystäväni oli Missionuorten koulussa. Menin sinne vierailulle viikonlopuksi.
Hän tapasi sanoa: "Jumala ja minä joimme teetä yhdessä."
"Jumala sanoi sitä ja tätä..."
Ajattelin: "Okei..." Kun lähdin, sanoin: "Kerro Jumalalle terkkuja."
Kotona sitten rukoilin: "Jumala, jos kerran puhut Katjalle jatkuvasti," -
"voisitko puhua minullekin? Minäkin tahdon kuulla äänesi."
Sitten menin seurakuntaani. Eräs mies profetoi minulle: -
"Olet kauan halunnut kuulla Jumalan äänen."
"Nyt opit kuulemaan Hänen äänensä."
Olin todella yllättynyt.
Sen jälkeen Jumala on johdattanut minua ja puhunut monista asioista, -
kuten rockmuusikoista, ei vain Suomessa vaan koko maailmassa.
Mieheni on entinen hevimuusikko.
Kun perustimme gospelbändin, hän oli Bloody Hell -nimisessä hevibändissä.
Hän ei ollut uskossa. Emme olleet vielä pari.
Kun hän tuli uskoon, -
Jumala kertoi minulle, että hänet on tarkoitettu aviomiehekseni.
Rukoilemme yhdessä. Hän lukee musiikkilehtiä.
Hän tietää, mitä musiikkimaailmassa tapahtuu.
Rukoilemme suomalaisten ja ulkomaisten muusikoiden puolesta.
Jotkut ovat antaneetkin elämänsä Jeesukselle.
Miltä Lauran sanat Jumalan äänen kuulemisesta kuulostavat?
Onko se tapa muuttaa kansakuntaa, yksi kerrallaan?
Kaikissa suhteissa on luonnollista, että kommunikaatio on kahdensuuntaista.
Jotkut ajattelevat: "Kerron Jumalalle, mitä haluan Hänen tietävän."
He eivät ymmärrä, että kyse on suhteesta.
Jumalalla on parempia ideoita kuin meillä.
On hyvä kuunnella Häntä enemmän kuin puhua. Hän tietää kaiken jo.
Kommunikaatio on aina tärkeää suhteessa.
Kommunikaatio rakentaa, kasvattaa ja tiivistää suhdetta.
Rakkaussuhteessa Jumalan kanssa ihminen kasvaa Jumalassa.
Hän luo siteitä Jumalaan. Sitten hän haluaa täyttää Hänen tahtonsa, -
koska hän rakastaa Häntä. 1. Joh. osoittaa, -
että jos tunnemme Jumalan, rakastamme Häntä, -
ja jos rakastamme Jumalaa, haluamme totella Häntä.
Jos tottelemme Häntä, haluamme tuntea Hänet paremmin.
Se on ihana syöksykierre ylöspäin, "kirkkaudesta kirkkauteen".
Keskustelu Jumalan kanssa on tärkeää.
Hän puhuu meille usein Raamatun kautta.
Silloin kun Raamattu kirjoitettiin, -
kirjoittajat kuuntelivat Jumalaa. Hän voiteli heidät, ja he kirjoittivat.
Kun luemme Raamattua, kuuntelemme Jumalaa, -
niin kuin Hän voitelee sen ymmärrykseemme.
Raamatussa on yli 20 tapaa, joilla Jumala puhuu ihmisille.
Emme poimi vain yhtä tapaa. Annamme Jumalan valita tavat.
Hän tietää parhaiten.
Mitä Jumalalla on varattuna Suomelle? Mitä Hän voi vielä tehdä?
Ap. t. 17:26:ssa sanotaan, -
että Jumala teki ihmissuvun ja sääti heille määrätyt ajat ja asumisen rajat.
Maat taistelevat rajoista, mutta Jumalalla on viimeinen sana.
Hän on antanut teille tämän maan. Saavutitte vapauden ihmeiden kautta.
Hänen tarkoituksensa Suomea kohtaan ovat jo sisäisesti ihmisissä.
Ne, jotka eivät löydä Häntä, eivät ikinä saa tyydytystä.
Kun löytää Jumalan, löytää tarkoituksen elämälleen.
Oma henkilökohtainen DNA:si sopii yhteen maan DNA:n kanssa, -
ja sitä tarvitaan muissa maissa.
Maailma ei kokonaisuudessaan tule voitetuksi Kristukselle -
ja opetuslapseutetuksi, ennen kuin koko maailma on siinä mukana.
Näin Jeesus-kansan, Jumalan valtakunnan, -
Kristus-ruumiin mosaiikin kauneuden täyteys on asetettu Hänen eteensä -
kirkastettuna seurakuntana, jossa ei ole tahraa eikä ryppyä.
Suomen kansa voi odottaa tulevaisuudelta paljon, -
koska kaikki Jumalan tarkoitukset Suomea kohtaan täyttyvät.
Ap. t. 17:27:ssä sanotaan: "että he etsisivät Jumalaa".
Sillä on vaikutuksia myös Suomen rajojen ulkopuolelle.
Tarkoitus on se, että ihmiset etsivät Jumalaa ja oppivat tuntemaan Hänet.
Roope, rohkaiseeko se sinua? Mikä on unelmasi Suomesta?
Tietenkin jokainen johtaja ja kristitty haluaa nähdä herätyksen.
Haluan, että nuoret nousevat ja lähtevät seuraamaan Jeesusta -
ja että he ovat valmiit kuolemaan vastavuoroisesti Hänen tähtensä.
Haluan, että nuoret antavat kaikkensa.
Uskotko, että se tapahtuu? - Uskon.
Etenkin nuoret haluavat nähdä herätyksen.
Kun Jumalan kansana koemme herätyksen, -
yhteiskunta herää hengellisesti, kun se näkee, mitä Jumala tekee.
Siitä syntyy kansallinen ja kansainvälinen muutos.
Meidän on tunnistettava, mitä Jumala tekee, ja sitten täytyy julistaa sitä.
Ei pidä tuhlata aikaa viholliseen, vaan ylistää Jeesusta -
ja ylistää Hänen tekojaan maassa.
Se kasvattaa ja lisää nälkää yhä enemmän.
Ennen pitkää rukouksen ja Jumalan sanan kautta saatte nähdä, -
mitä Jumala voi tehdä Suomessa ja sitä kautta muuallakin.
Se on ylittävä kaiken menneisyydessä.
Ihmeellistä. Jumala voi pienen maamme kautta muuttaa maailmaa.
Aivan. Maassanne on vain 1,5 miljoonaa kotia.
Viedään niihin Raamattu, Jumalan sana ja rukous.
Talouksien määrä on sama kuin israelilaisperheiden määrä muinoin.
Miten suuri vaikutus heillä olikaan maailmaan, kun he elivät Jumalalle!
Kiitos, Loren Cunningham ja kaikki muutkin.
Suomennos: Marianne Tenetz